ai4bharat/Pralekha huggingface dataset:
குடியரசுத் துணைத் தலைவர் செயலகம்
தாம் மிகவும் போற்றும் தலைவரான சர்தார் பட்டேலின் கனவை நனவாக்க பாடுபடுமாறு மக்களுக்கு குடியரசு துணைத் தலைவர் அறைகூவல்
இந்தியாவை ஒன்றிணைத்தவரான திரு சர்தார் வல்லபாய் பட்டேலுக்கு அவரது பிறந்த நாளான இன்று குடியரசு துணைத் தலைவர் திரு எம் வெங்கையா நாயுடு சிறப்பான முறையில் அஞ்சலி செலுத்தினார். தாம் மிகவும் போற்றும் தலைவர் சர்தார் பட்டேல் என்று அவர் கூறினார்.
இது குறித்து தனது முகநூல் பக்கத்தில் பதிவிட்டுள்ள குடியரசு துணைத் தலைவர், சர்தார் வல்லபாய் பட்டேல் செய்த மிகப்பெரிய பங்களிப்புகளை நினைவு கூர்ந்ததோடு, மக்கள், குறிப்பாக இளைஞர்கள், நவீன இந்தியாவைக் கட்டமைக்க அவர் அளித்த தன்னிகரில்லா பங்களிப்பை நினைத்துப் பார்க்க வேண்டும் என்று வலியுறுத்தினார்.
இந்தியாவை ஒன்றிணைத்து அவர் செய்த மாபெரும் சாதனைக்காக திரு சர்தார் பட்டேலை திரு நாயுடு புகழ்ந்தார். அவரது சிறந்த இயல்புகளை அரசியல்வாதிகள் பின்பற்ற வேண்டும் என்று குடியரசு துணைத் தலைவர் கூறினார்.
திரு சர்தார் பட்டேலின் வாழ்க்கை குறித்து ஒவ்வொரு குழந்தைக்கும் தெரியப்படுத்த வேண்டும் என்ற தனது அவாவை வெளிப்படுத்திய திரு நாயுடு, இந்தியாவின் ஒற்றுமையை பாதுகாக்க தனது திறமை, அனுபவம், திட்டமிடல், பேச்சுத் திறன், செயல்திறன் ஆகியவற்றை திரு பட்டேல் பயன்படுத்தியதாகக் கூறினார்.
நாட்டின் உள்துறை அமைச்சராக சர்தார் பட்டேல் கொண்டு வந்து பேணிக்காத்த உள்நாட்டு நிலைத்தன்மை இரும்பு மனிதர் என்ற பட்டத்தை அவருக்குப் பெற்றுத் தந்ததாக திரு நாயுடு மேலும் புகழாரம் சூட்டினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1669014
----
(Visitor Counter : 136
கப்பல் போக்குவரத்து அமைச்சகம்
வஉசி துறைமுகத்தில் கண்காணிப்பு விழிப்புணர்வு வார நிகழ்ச்சி
வ உ சிதம்பரனார் துறைமுக பொறுப்பு கழகத்தில் கண்காணிப்பு விழிப்புணர்வு வார நிகழ்ச்சி நடைபெற்றது. அதன் தலைவர் திரு டி கே ராமச்சந்திரன் மூத்த அலுவலர்களை கண்காணிப்பு உறுதிமொழியை ஏற்க வைத்தார்.
தூத்துக்குடியில் உள்ள வ உ சிதம்பரனார் துறைமுக பொறுப்பு கழகம், 2021 அக்டோபர் 26 முதல் நவம்பர் 1 வரை கண்காணிப்பு விழிப்புணர்வு வாரத்தை அனுசரிக்கிறது.
மத்திய கண்காணிப்பு ஆணையத்தின் அறிவுறுத்தலின் படி "சுதந்திர இந்தியா @75: தற்சார்புடன் கூடிய நேர்மை" என்ற தலைப்பில் இது கடைபிடிக்கப்படுகிறது.
அக்டோபர் 26 முதல் நவம்பர் 1, 2021 வரையிலான கண்காணிப்பு விழிப்புணர்வு வாரத்தின் போது, விற்பனையாளர்கள் மற்றும் ஒப்பந்ததாரர்களுக்கான குறை தீர்க்கும் திட்டம், விழிப்புணர்வு நிகழ்ச்சிகள் மற்றும் அதிகாரிகள், ஊழியர்கள் மற்றும் கல்லூரி / பள்ளி மாணவர்களிடையே போட்டிகள் போன்ற பல்வேறு நடவடிக்கைகள்/நிகழ்ச்சிகளுக்கு திட்டமிடப்பட்டுள்ளது.
இந்த செயல்பாடுகள், வாழ்க்கையின் அனைத்து நிலைகளிலும் ஊழலை ஒழிப்பதற்காகத் தங்கள் பணியில் விழிப்புடனும், வெளிப்படைத்தன்மையுடனும் இருக்க, அலுவலர்கள் மற்றும் பணியாளர்களை ஊக்குவிக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766878
ஆயுஷ்
உலகெங்கும் யோகா பயிற்சி முறையை ஊக்குவிக்க ஆயுஷ் அமைச்சகமும், ஐசிசிஆரும் தீவிரம்
ஆயுஷ் அமைச்சகமும் இந்திய கலாச்சார தொடர்பு அமைப்பும்  இணைந்து உலக நாடுகளில் யோகா பயிற்சி முறையை ஊக்குவிக்கும் கூட்டு நடவடிக்கைகளை தீவிரப்படுத்தத் திட்டமிட்டுள்ளன.
ஐசிசிஆர் அமைப்பின் தலைவர் டாக்டர் வினய் சஹஸ்ரபுத்தே, ஆயுஷ் அமைச்சகத்தின் செயலாளர் திரு வைத்யா ராஜேஷ் கொடேச்சா ஆகியோர் தலைமையில் இன்று நடைபெற்ற உயர்மட்ட ஆய்வுக் கூட்டத்தில் இந்த முடிவு எடுக்கப்பட்டது.
யோகா சான்றிதழ் வாரியத்தின் சான்றிதழ்களை மையமாகக் கொண்டு உலக அளவில் நம்பகத்தன்மையான யோகா பயிற்சி முறையை ஊக்குவிக்க ஆய்வுக் கூட்டத்தில் முடிவு செய்யப்பட்டது.
யோகா பயிற்சிகளுக்கான தேவை உலகளவில் அதிகரித்திருப்பதாகவும், இந்தத் தேவையைக் கருத்தில் கொண்டு வணிக நோக்கத்துடன் பல பயிற்சி நிறுவனங்கள், தரமில்லாத பயிற்சியை அளிப்பதாகவும் கூட்டத்தில் கருத்து தெரிவிக்கப்பட்டது. இதைத் தடுக்கும் வகையில் யோகா சான்றிதழ் வாரியம், தரமான மற்றும் பாரம்பரிய இந்திய யோகா பயிற்சி முறையை பல்வேறு நிறுவனங்களுடனும், சான்றிதழ் பெற்ற யோகா வல்லுனர்களுடனும் இணைந்து வழங்கவுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1679142
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொவிட் தடுப்பூசி மொத்த எண்ணிக்கை : 50.86 கோடியைக் கடந்தது
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 50.86 கோடியைக் கடந்துள்ளது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 58,79,068 முகாம்களில் 50,86,64,759 தடுப்பூசிகள் போடப்பட்டுள்ளன. கடந்த 24 மணி நேரத்தில் 16,11,590 தடுப்பூசிகள் செலுத்தப்பட்டுள்ளன.
நம் நாட்டில், இதுவரை மொத்தம் 3,11,39,457 பேர் கொவிட் தொற்றிலிருந்து குணமடைந்துள்ளனர். கடந்த 24 மணி நேரத்தில் 39,686 பேர் குணமடைந்தனர். இதன் மூலம் குணமடைந்தவர்களின் விழுக்காடு 97.40 சதவீதமாக அதிகரித்துள்ளது.
கடந்த 24 மணி நேரத்தில் 35,499 பேர் தொற்றுக்கு ஆளாகியுள்ளனர்.
தொடர்ந்து 43 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 4,02,188 ஆக உள்ளது. இது, நாட்டின் மொத்த பாதிப்பில் 1.26 சதவீதமாகும்.
கடந்த 24 மணி நேரத்தில் 13,71,871 பரிசோதனைகளும், இந்தியாவில் இதுவரை மொத்தம் 48,17,67,232 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.35 சதவீதமாகவும், தினசரி தொற்று உறுதி விகிதம் 2.59 சதவீதமாகவும் இன்று பதிவாகியுள்ளது. தொடர்ந்து 63 நாட்களாக இந்த எண்ணிக்கை ஐந்து சதவீதத்திற்குக் குறைவாகவும், தொடர்ந்து 14 நாட்களாக இந்த எண்ணிக்கை மூன்று சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1743925
உள்துறை அமைச்சகம்
“மோடி அரசு நெசவாளர் சமூகத்தின் ஒட்டுமொத்த வளர்ச்சிக்கு உறுதி பூண்டுள்ளது” என்று மத்திய உள்துறை அமைச்சர் திரு அமித் ஷா கூறுகிறார்
மத்திய உள்துறை அமைச்சர் திரு அமித் ஷா, “மோடி அரசு, நமது நெசவாளர் சமூகம் ஒட்டுமொத்த வளர்ச்சி காணுவதில் உறுதியுடன் இருக்கிறது” என்று கூறியுள்ளார். அவர் பகிர்ந்துள்ள ட்விட்டர் பதிவில், “கடுமையாக உழைக்கும் நமது நெசவாளர்களின் உண்மையான செயல் திறன்கள், முதன் முறையாக, 2014-ஆம் ஆண்டிலிருந்து ஊக்குவிக்கப்படுகின்றன. அவர்களுக்கு உரிய பங்கு கிடைத்து வருகிறது. அவர்களை மேலும் மேம்படுத்துவதற்காகவும், இந்தியாவின் வளர்ச்சிக்கான மைய நீரோட்டத்தில் இணைப்பதற்காகவும், பிரதமர் திரு நரேந்திர மோடி, ஆகஸ்ட் ஏழாம் தேதியை தேசிய கைத்தறி தினமாக, 2015-ல் அறிவித்தார்” என்று தெரிவித்துள்ளார்.
“பிரதமர் மோடியின் முழக்கமான “உள்ளூருக்கான குரல்” என்பது கைத்தறித்துறைக்கு நிச்சயம் புதிய உத்வேகத்தை அளிக்கும். தற்சார்பு இந்தியா என்ற பிரதமர் திரு நரேந்திர மோடியின் கனவை நனவாக்குவதற்காக “உள்ளூருக்கான குரல்” என்ற பிரகடனத்திற்கு ஆதரவளிக்க, நாம் அனைவரும் உறுதி பூணுவோம்” என்று திரு அமித் ஷா வலியுறுத்தியுள்ளார்.
பிரதமர் அலுவலகம்
கொரோனா வைரஸ் தடுப்பு நடவடிக்கைகள் குறித்து பிரதமர் அலுவலகம் ஆய்வு
கொரோனா வைரஸ் தடுப்பு நடவடிக்கைகள் குறித்து பிரதமரின் முதன்மைச் செயலர் திரு.பி.கே.மிஸ்ரா தலைமையில் அமைச்சகங்களுக்கு இடையிலான ஆய்வுக் கூட்டம் இன்று நடைபெற்றது.
ஜனவரி மாதம் 25 ஆம் தேதி நடைபெற்ற முதல் கூட்டத்திலிருந்து பிரதமர் அலுவலகம் கொரோனா வைரஸ் நிலவரம் குறித்து தொடர்ந்து ஆய்வுக் கூட்டங்களை நடத்தி வருகிறது. இன்றையக் கூட்டத்தில் அமைச்சரவைச் செயலர், வெளியுறவுச் செயலர், சுகாதாரத்துறை, சிவில் விமானப் போக்குவரத்து, தகவல் ஒலிபரப்புத் துறை, கப்பல் துறை, சுற்றுலாத் துறை ஆகியவற்றின் செயலர்கள், இந்திய விமானநிலைய ஆணையத் தலைவர் எல்லைப் பராமரிப்பு செயலர் உள்ளிட்ட பல்வேறு துறைகளின் அதிகாரிகள் கலந்து கொண்டனர்.
கொரோனா வைரஸ் பரவுவதைத் தடுப்பதற்கு இதுவரை எடுத்த நடவடிக்கைகள் குறித்து இன்றைய கூட்டத்தில் ஆய்வு மேற்கொள்ளப்பட்டது. கொரோனா வைரஸ் பரவிய சீனாவுக்கு அருகில் இருப்பதாலும், மிகப்பெரிய மக்கள் தொகை கொண்ட நாடாக இருப்பதாலும், இந்தியாவில் அது பரவுவதைத் தடுப்பதற்கு பல்வேறு நடவடிக்கைகள் மேற்கொள்ளப்பட்டது குறித்து ஆய்வு செய்யப்பட்டது.
கொரோனா வைரஸ் குறித்து மக்களிடையே விழிப்புணர்வை ஏற்படுத்தி, அவர்களது பங்களிப்புடன் இதனை நடைமுறைப்படுத்தும் அணுகுமுறை பற்றி ஆலோசிக்கப்பட்டது. மேலும் தனியார் துறையின் பங்களிப்பை ஏற்படுத்துவது பற்றியும் வலியுறுத்தப்பட்டது.
கொரோனா வைரஸ் பரிசோதனை வசதிகளை விரிவுபடுத்துவது உட்பட, வைரஸ் பாதிக்கும் வாய்ப்புள்ள பகுதிகளைக் கண்டறிந்து மருத்துவ வசதியை அதிகரிப்பது குறித்தும் முக்கிய முடிவுகள் இந்தக் கூட்டத்தில் மேற்கொள்ளப்பட்டன.
கொரோனா வைரஸ் பாதிப்பிலிருந்து தவிர்க்க செய்யவேண்டியவை, செய்யக் கூடாதவை ஆகியவற்றை அனைத்து அமைச்சகங்களும் பொதுமக்களுக்குத் தெரிவிக்க நடவடிக்கைகளை எடுக்க வேண்டும் என அறிவுறுத்தப்பட்டுள்ளது.
“நோவல் கொரோனா வைரஸ் பரவுவதைத் தடுக்க ஓரிடத்தில் அதிகளவில் மக்கள் கூடுவதைத் தவிர்க்குமாறு உலகம் முழுவதும் உள்ள நிபுணர்கள் அறிவுரை வழங்கியுள்ளனர். இதன் காரணமாக இந்த ஆண்டு ஹோலிப் பண்டிகை நிகழ்ச்சிகளில் கலந்துகொள்வதில்லை என நான் முடிவெடுத்துள்ளேன்”, என பிரதமர் திரு.நரேந்திர மோடி ஏற்கனவே தமது டுவிட்டர் பதிவில் தெரிவித்துள்ளார்.
குறு சிறு மற்றும் நடுத்தர தொழில் துறை அமைச்சகம்
காதி மற்றும் கிராமத் தொழில் ஆணையத் தலைவர் அருணாச்சல பிரதேசம் மற்றும் அசாமில் நடந்து வரும் காதி மற்றும் கிராமத் தொழில்கள் மேம்பாட்டுத் திட்டம் தொடர்பான செயல்பாடுகளை மதிப்பாய்வு செய்தார்
பிரதமர் திரு.நரேந்திர மோடியின் 'தன்னிறைவு இந்தியா ' பிரச்சாரத்தை வடகிழக்கு மாநிலங்களின் தொலைதூர கிராமங்களுக்கு எடுத்துச் செல்லும் முயற்சியில், காதி மற்றும் கிராமத் தொழில்கள் ஆணையத்தின் தலைவர் திரு.மனோஜ் குமார், மே 8 முதல் மே 13 வரை அசாம் மற்றும் அருணாச்சலப் பிரதேசத்திற்குப் பயணம் மேற்கொண்டார். அருணாச்சலப் பிரதேசத்தில் நடைபெற்று வரும் காதி மற்றும் கிராமத் தொழில்கள் மேம்பாட்டுத் திட்டம் தொடர்பான செயல்பாடுகளை மதிப்பாய்வு செய்வதோடு, பிரதமரின் வேலைவாய்ப்பு உருவாக்கத் திட்டத்தின்  பயனாளிகளை அவர் சந்தித்தார்.
இதனைத் தொடர்ந்து நிகழ்ச்சியில் உரையாற்றிய அவர், தவாங் நகரில் கேவிஐசியின் துணை அலுவலகம் திறக்கப்படுமென அறிவித்தார். இட்டாநகரில் உள்ள கேவிஐசி அலுவலகத்திலிருந்து தவாங்கை அடைய தோராயமாக 48 மணி நேரம் அதாவது 2 நாட்கள் ஆகும் என்பதால், தவாங்கில் துணை அலுவலகம் திறக்கப்பட்ட பிறகு அதிகபட்ச வேலை வாய்ப்புகள் உருவாகும் எனவும் அவர் கூறினார்.
கவுகாத்தியில் இருந்து தவாங்கிற்குச் செல்லும் வழியில், மே 9-ம் தேதியன்று மேற்கு கமெங் மாவட்டத்தில் உள்ள போம்டிலாவில் இளம் தொழில்முனைவோர் மத்தியில் உரையாற்றிய அவர், பிரதமர் திரு.நரேந்திர மோடியின் தலைமையில், இந்தியா வேகமாக முன்னேறி வருவதாகக் கூறினார். கேவிஐசியின் உள்நாட்டு தயாரிப்புகள் இப்போது உலகளவில் வேகமாக அங்கீகாரம் பெற்று வருவதாகவும், அருணாச்சலப் பிரதேசத்தின் இளம் தொழில் முனைவோர் தரமான உள்ளூர் தயாரிப்புகளைத் தயாரிக்க வேண்டும் என்றும் அவர் அழைப்பு விடுத்தார்.
தவாங்கில் உள்ள மொன்பா கைவினை காகிதத் தாயாரிப்பு அலகுக்குச் சென்று, அங்குள்ள கைவினைக் கலைஞர்களை மனோஜ் குமார் சந்தித்தார். அருணாச்சலப் பிரதேசத்தின் 1,000 ஆண்டுகள் பழமையான பாரம்பரிய கலையான மொன்பா கைவினை காகிதத் தொழில் முற்றிலும் அழிந்த நிலையில், கேவிஐசியின் முயற்சியால் கடந்த 2020-ம் ஆண்டு மீட்டெடுக்கப்பட்டது. மே 12-ம் தேதி அருணாச்சலத்தில் உள்ள போம்டிலாவில் 20 பயனாளிகளுக்கு ஊறுகாய் தயாரிக்கும் இயந்திரத்தை மனோஜ் குமார் வழங்கினார். கிராமோத்யோக் விகாஸ் யோஜனாவின் கீழ் இந்திய பாரம்பரிய தொழில்களில் பணிபுரியும் தொழிலாளர்களுக்கு கருவிகள் மற்றும் இயந்திரங்களை கேவிஐசி விநியோகிக்கிறது. இதன் மூலம் பாரம்பரிய கைவினைக் கலைஞர்களின் வருமானம் அதிகரிப்பதோடு, இந்திய பாரம்பரிய தொழில்கள் பாதுகாக்கப்படுகின்றன.
ரெயில்வே அமைச்சகம்
சென்னை-மைசூர்-சென்னை சதாப்தி எக்ஸ்பிரஸ் ஒருங்கிணைந்த மேலாண்மை அமைப்புகள் சான்றளிக்கப்பட்ட தெற்கு ரயில்வேயின் முதல் ரயில், இந்திய ரயில்வேயின் முதல் சதாப்தி எனும் பெருமைகளை பெற்றுள்ளது
ஒருங்கிணைந்த மேலாண்மை அமைப்புகள்  சான்றளிக்கப்பட்ட தெற்கு ரயில்வேயின் முதல் ரயில், இந்திய ரயில்வேயின் முதல் சதாப்தி மற்றும் இந்திய ரயில்வேயின் இரண்டாவது மெயில்/எக்ஸ்பிரஸ் எனும் பெருமைகளை சென்னை-மைசூர்-சென்னை சதாப்தி எக்ஸ்பிரஸ் பெற்றுள்ளது.
ரயில் எண். 12007/12008, டாக்டர் எம்.ஜி.ஆர் சென்னை சென்ட்ரல் - மைசூர் சந்திப்பு - டாக்டர் எம்.ஜி.ஆர் சென்னை சென்ட்ரல், ஐஎஸ்ஓ 9001:2015, 14001:2015 மற்றும் 45001:2018 சான்றுகளை பெற்ற தெற்கு ரயில்வேயின் முதல் ரயில் எனும் பெருமையை பெற்றுள்ளது.
சென்னை கோட்டத்தின் பேசின் பிரிட்ஜ் பணிமனையால் பரமாரிக்கப்படும் இந்த ரயிலுக்கு, விரிவான தணிக்கை மற்றும் அனைத்து வகுக்கப்பட்ட விதிமுறைகளையும் பின்பற்றுவதை முறையாகச் சரிபார்த்த பிறகு, இந்த சான்றிதழ் வழங்கப்பட்டுள்ளது.
ரயில் சேவையை ஆய்வு செய்த தெற்கு ரயில்வேயின் பொது மேலாளர் திரு ஜான் தாமஸ், ஐஎம்எஸ் சான்றிதழைப் பெற்ற பேசின் பிரிட்ஜ் பணிமனையின் அதிகாரிகள் மற்றும் பணியாளர்கள் குழுவைப் பாராட்டினார். ஐஎம்எஸ் சான்றிதழை பேசின் பிரிட்ஜ் பணிமனை அதிகாரியிடம் பொது மேலாளர் வழங்கினார். பயணிகளுக்கு பாதுகாப்பான மற்றும் வசதியான பயணத்தை உறுதிசெய்யும் வகையில் அதிநவீன வசதிகளுடன் இந்த சேவை அமைந்துள்ளது என்று அவர் குறிப்பிட்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1767202
(Visitor Counter : 155
தகவல் மற்றும் ஒலிபரப்பு அமைச்சகம்
நவம்பர் 25 முதல் 30 வரை 59வது ஏபியு பொதுச் சபை கூட்டம் புது தில்லியில் நடைபெறுகிறது
அகில இந்திய வானொலி ,தூர்தர்ஷன் ஆகிய முதன்மையான மின்னணு ஊடக நிறுவனங்களைக் கட்டுப்பாட்டுக்குள் வைத்துள்ள இந்தியாவின் பொதுச் சேவை ஒளிபரப்பாளரான பிரசார் பாரதி, 59வது ஏபியு பொதுச் சபைக் கூட்டத்தை நடத்தி வருகிறது. இந்த ஆண்டு கூட்டத்தின் கருப்பொருள் “மக்களுக்குச் சேவை செய்தல்: நெருக்கடி நேரங்களில் ஊடகங்களின் பங்கு". இந்தக்கூட்டம் 25 முதல் 30 வரை ஹோட்டல் புல்மேனில் நடைபெறுகிறது. நவம்பர் 27 ஆம் தேதி சிரி ஃபோர்ட் ஆடிட்டோரியத்தில் நடைபெறும் தொலைக்காட்சி பாடல் திருவிழாவும் இந்நிகழ்வில் அடங்கும்.
ஆசியா பசிபிக் ஒலிபரப்பு யூனியன் ஏபியு என்பது ஒரு லாப நோக்கற்ற, ஆசியா மற்றும் பசிபிக் பிராந்தியத்தின் ஒளிபரப்பு நிறுவனங்களின் தொழில்முறை சங்கமாகும்.
50 அமைப்புகளை பிரதிநிதித்துவப்படுத்தி 40 நாடுகளில் இருந்து சுமார் 300 சர்வதேச பிரதிநிதிகள் இந்த நிகழ்வில் பங்கேற்கின்றனர்.
இந்திய சுதந்திரத்தின் 75 வது ஆண்டு "விடுதலையின் அமிர்தப்பெருவிழா" கொண்டாட்டத்துடன் இந்த நிகழ்வு நடைபெறுகிறது.
பிரசார் பாரதியின் தலைமை செயல் அதிகாரி செய்தியாளர்களிடம் ஆற்றிய உரையில், கோவிட் நெருக்கடியின் போது மின்னணு ஊடகங்கள் ஆற்றிய முக்கிய பங்கையும், தங்களைத் தயாராகவும், புதுப்பிக்கவும், பொருத்தமானதாகவும் மின்னணு ஊடகங்கள் வைத்திருக்க வேண்டியதன் அவசியத்தையும் எடுத்துரைத்தார். எதிர்காலத்திற்காக. ஏபியு-வின் நோக்கங்களை மேலும் எடுத்துச் செல்வதற்கான கொள்கைகளை வடிவமைப்பதில் பிரசார் பாரதி முன்னணிப் பங்காற்ற உள்ளது.
கோவிட் தொற்றுநோய்க்குப் பிறகு ஒலிபரப்புத் துறையில் இந்த மாநாடு முதன்முதலில் நடைபெறுகிறது. பங்கேற்பாளர்கள் மிகவும் உற்சாகமாக, ஆர்வத்துடன் நிகழ்வில் கலந்து கொள்கின்றனர். முன்னணி ஒலிபரப்பு உபகரண நிறுவனங்களும் மாநாட்டில் தங்களின் சமீபத்திய தயாரிப்புகள் மற்றும் சேவைகளை காட்சிப்படுத்துகின்றன.
இந்த மாநாடு வெளிநாட்டு ஒலிபரப்பாளர்களுடன், குறிப்பாக ஆசியான் நாடுகளின் உறவுகளை வலுப்படுத்தும் என்று எதிர்பார்க்கப்படுகிறது, இதனால் இந்திய அரசின் கிழக்குக் கொள்கைக்கு சாதகமாக இருக்கும்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஒரு நாடு – ஒரு வரி, ஒரு நாடு - ஒரு பெர்மிட் குறித்து போக்குவரத்து சார்ந்த அமைச்சர்கள் குழு விவாதித்தது.
பேருந்துகள் , டாக்சிகள் ஆகியவற்றுக்குச் சீரான சாலைவரி மற்றும் தேசிய பெர்மிட்டுகளுக்குப் பரிந்துரை செய்தது
சாலைப் போக்குவரத்து, நெடுஞ்சாலைகள் அமைச்சகத்தின் போக்குவரத்து சார்ந்த அமைச்சர்கள் குழு, பேருந்துகள் , டாக்சிகள் ஆகியவற்றுக்கு அனைத்து மாநிலங்களுக்குமான சீரான சாலைவரி மற்றும் தேசிய பெர்மிட்டுகளுக்குப் பரிந்துரை செய்தது. குவஹாத்தியில் இன்று நடைபெற்ற இந்தக் குழுவின் கூட்டத்தில், ஒரே சீரான வரி அமைப்பு இருந்தால் வாகனங்கள் குறைந்த வரி விதிக்கும் மாநிலங்களில் பதிவு செய்யப்பட்டு, இதர மாநிலங்களில் இயக்கப்படும் நிலை கட்டுப்படுத்தப்படும் என்று கருத்து தெரிவித்தது. மேலும், இதனால் வாகனங்களை மாற்றுவதற்கான உண்மையான நிகழ்வுகளுக்கு உரிய நிவாரணமும் கிடைக்கும்.
ராஜஸ்தான் மாநிலப் போக்குவரத்துத்துறை அமைச்சர் திரு யூனுஸ்கானைத் தலைவராகவும் மாநிலப் போக்குவரத்து அமைச்சர்கள் உறுப்பினர்களாகவும் உள்ள இந்தக் குழுவில் பல்வேறு பிரச்சினைகளுக்குத் தீர்வு காணும்வகையிலான முடிவுகள் ஏற்கப்படுகின்றன. ஒரு நாடு – ஒரு வரி, ஒரு நாடு - ஒரு பெர்மிட் குறித்து விவாதிப்பதற்காக இந்தக் கூட்டம் நடைபெற்றது.
தேசியப் பேருந்து, டாக்சி பெர்மிட்டுகளைச் சரக்கு போக்குவரத்து பெர்மிட்டுகளைப் போல அமைத்து வழங்க வேண்டும் என்றும் அமைச்சர்கள் குழு பரிந்துரை செய்தது. நாட்டில் பொதுத்துறைப் போக்குவரத்து சுமார் இரண்டு சதவீத அளவிலும், தனியார்ப் போக்குவரத்து இருபது சதவீத அளவிலும் வளர்ச்சி அடைந்து வருகிறது.
வாகனங்களுக்கு மாற்றுஎரிபொருளை மேம்படுத்துவது குறித்த விஷயத்தில் மின்சார வாகனங்களுக்கு பெர்மிட் வழங்கும் நடைமுறையில் தாராளமயத்தைக் கடைப்பிடிக்க வேண்டும் என அமைச்சர்கள் குழு பரிந்துரை செய்துள்ளது.
-----
(Visitor Counter : 135
சமூக நிதி மற்றும் அதிகாரமளித்தல் அமைச்சகம்
குழந்தைகளுக்கான பிஎம் கேர் திட்டத்தின் கல்வி உதவித்தொகை
குழந்தைகளுக்கான பிஎம் கேர் திட்டம் 2021 மே 29 அன்று பிரதமரால் தொடங்கி வைக்கப்பட்டது. பயனாளிகளை கண்காணித்து, திட்டத்தை செயல்படுத்துவதற்காக மகளிர் மற்றும் குழந்தைகள் மேம்பாட்டு அமைச்சகம், செயல்பாட்டு முகமையாக நியமிக்கப்பட்டது. கொவிட்-19 பெருந்தொற்றால், பெற்றோர் அல்லது சட்டப்பூர்வ பாதுகாப்பாளர் அல்லது தத்தெடுத்த பெற்றோர் ஆகியோரை இழந்த குழந்தைகள், தடையின்றி கல்வியை தொடர பின்வரும் நிதியுதவி திட்டங்கள் உள்ளன.
பள்ளிக்கல்வி
 சமூகநீதி மற்றும் அதிகாரமளித்தல் அமைச்சகத்தால், 1 முதல் 12-ம் வகுப்பு வரை பயிலும் அனைத்து குழந்தைகளுக்கும் ஒரு மாணவருக்கு ஆண்டுக்கு ரூ.20,000 வழங்கப்படுகிறது. இத்திட்டத்தின்கீழ், நடப்பு நிதியாண்டில் இதுவரை 3,700 பயனாளிகளுக்கு நிதியுதவி அளிக்கப்பட்டுள்ளது.
மேற்படிப்பு
 தொழில்நுட்பக் கல்வி பயில்வதற்காக, ஒரு மாணவருக்கு ஆண்டுக்கு ரூ.50,000 ஸ்வநாத் உதவித்தொகை வழங்கப்படுகிறது. 
 அகில இந்திய தொழில்நுட்பக் கவுன்சில் மூலம் கர்மா திட்டத்தின்கீழ், திறன் பயிற்சி அளித்தல்.
இந்த தகவலை சமூகநீதி மற்றும் அதிகாரமளித்தல் துறையின் இணையமைச்சர் சுஷ்ரீ பிரதிமா பௌமிக், மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
வணிகம் மற்றும் தொழில்துறை அமைச்சகம்
எட்டு முக்கியத் தொழில் நிறுவனங்களுக்கான ஒருங்கிணைந்த குறியீடு, ஜுலை 2021உடன் ஒப்பிடுகையில் 4.5 சதவீதம் அதிகரித்துள்ளது
எட்டு முக்கியத் தொழில் நிறுவனங்களுக்கான ஒருங்கிணைந்த குறியீடு, ஜுலை 2021உடன் ஒப்பிடுகையில் 4.5 சதவீதம் அதிகரித்துள்ளது. நிலக்கரி, சுத்திகரிப்பாலை பொருட்கள், உரம், எஃகு, மின்சாரம் மற்றும் சிமென்ட் தொழிற்சாலைகளின் உற்பத்தி, கடந்த ஆண்டின் இதே காலகட்டத்துடன் ஒப்பிடுகையில், ஜுலை 2022ல் அதிகரித்துள்ளது.
குறிப்பிட்ட சில நிலக்கரி, கச்சா எண்ணெய், இயற்கை எரிவாயு, சுத்திகரிப்பாலை பொருட்கள், உரங்கள், எஃகு, சிமென்ட் மற்றும் மின்சார உற்பத்தி ஆகிய எட்டு ஆலைகளின் உற்பத்தி, ஒருங்கிணைந்த மற்றும் தனி செயல்பாடு அடிப்படையில் இது மேற்கொள்ளப்பட்டுள்ளது.
எட்டு முக்கியத் தொழில் நிறுவனங்களிலும், ஏப்ரல் 2022க்கான இறுதி வளர்ச்சி வீதக் குறியீடு, அதன் தற்காலிக அளவான 8.4%-லிருந்து 9.5% ஆக இருக்கும் என திருத்தியமைக்கப்பட்டுள்ளது. ஐசிஐ வளர்ச்சி வீதம், கடந்த நிதியாண்டின் இதே காலகட்டத்துடன் ஒப்பிடுகையில், 2022-23ல் 11.5% ஆக இருக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும் : https://www.pib.gov.in/PressReleasePage.aspx?PRID=1855784
குடியரசுத் தலைவர் செயலகம்
தலைமைக் கணக்காயர்களின் 29-வது மாநாட்டை குடியரசுத் தலைவர் தொடங்கி வைத்தார்; தணிக்கை என்பது ஒரு முடிவல்ல, அரசுப்பணிகளை திறம்பட மேற்கொள்வதற்கான வழிமுறையாகும்
தலைமை கணக்காயர்களின் 29-வது மாநாட்டை குடியரசுத் தலைவர் திரு. ராம்நாத் கோவிந்த், புதுதில்லியில் இன்று  தொடங்கி வைத்தார்.
நிகழ்ச்சியில் பேசிய குடியரசுத் தலைவர், நல் ஆளுகை, பொறுப்புணர்வு மற்றும் வெளிப்படைத்தன்மையை மேலும் அதிகரிக்க எத்தகைய நடவடிக்கை எடுக்க வேண்டும் என்பது குறித்து கலந்துரையாடவும், விவாதிக்கவும், தலைமைக் கணக்காயர்களின் 29-வது மாநாடு நல்வாய்ப்பை அளித்திருப்பதுடன் உரிய நிகழ்ச்சியாகவும் அமைந்துள்ளது என்றார். “டிஜிட்டல் சகாப்தத்தில் தணிக்கை மற்றும் கணக்கு பராமரிப்பு” என்பது இந்த ஆண்டு மாநாட்டின் மையக் கருத்தாகும். டிஜிட்டல் இந்தியாவை உருவாக்க மத்திய அரசு தீவிர முயற்சிகளை மேற்கொண்டு வரும் தற்போதைய காலக்கட்டத்தில் இந்த மாநாடு மிகவும் பொருத்தமானதாக அமைந்துள்ளது.
தலைமை தணிக்கை அதிகாரி அலுவலகம், புள்ளிவிவர மேலாண்மைக் கொள்கை ஒன்றை உருவாக்கியிருப்பதுடன் தணிக்கைப் பணியின் புள்ளிவிவர பகுப்பாய்வு முறையின் பயன்பாட்டை அதிகரித்திருப்பதும் மகிழ்ச்சியளிப்பதாக குடியரசுத் தலைவர் தெரிவித்தார்.
தணிக்கை என்பது ஒரு முடிவல்ல என்று குடியரசுத் தலைவர் தெரிவித்தார். அரசுப்பணிகளை திறம்பட மேற்கொள்வதற்கு இது ஒரு வழிமுறை என்றும் அவர் குறிப்பிட்டார். தணிக்கையின் முடிவுகளை, திட்டங்களை மேலும் அர்த்தமுள்ளவையாக மாற்ற நடவடிக்கை எடுக்க வேண்டும் என்றும் குடியரசுத்தலைவர் திரு ராம்நாத் கோவிந்த் கேட்டுக் கொண்டார்
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
------
(Visitor Counter : 65
பிரதமர் அலுவலகம்
ராஜஸ்தான் மாநிலம் உருவான தினம்: பிரதமர் அம்மாநில மக்களுக்கு வாழ்த்து
ராஜஸ்தான் மாநிலம் உருவான நாளான இன்று பிரதமர் திரு.நரேந்திர மோடி, அந்த மாநில மக்களுக்கு வாழ்த்துகளைத் தெரிவித்துள்ளார்.
பிரதமர் வெளியிட்டுள்ள சுட்டுரைச் செய்தியில், “ராஜஸ்தான் மாநிலம் உருவான நாளான இன்று, அம்மாநில சகோதர, சகோதரிகளுக்கு எனது மகிழ்வான வாழ்த்துகள். ராஜஸ்தான் மாநிலம் தனது வளமான பண்பாட்டிற்கும், பாரம்பரியத்திற்கும் பெயர் பெற்றது” என்று கூறியுள்ளார்.
ரசாயனம் மற்றும் உரங்கள் அமைச்சகம்
ரொம்டெசிவிர் மருந்தின் உற்பத்தி 10 மடங்கு உயர்வு: மத்திய அமைச்சர் திரு மன்சுக் மாண்டவியா
பிரதமர் திரு நரேந்திர மோடியின் தலைமையில் ரெம்டெசிவிர் மருந்தின் உற்பத்தி நாட்டில் பெரும் மடங்கு அதிகரித்திருப்பதாக மத்திய ரசாயனம் மற்றும் உரங்கள் இணை அமைச்சர் திரு மன்சுக் மாண்டவியா கூறியுள்ளார். கடந்த ஏப்ரல் 11-ஆம் தேதி நாள் ஒன்றுக்கு 33000 குப்பிகள் உற்பத்தி செய்யப்பட்ட நிலையில், அதைவிட பத்து மடங்கு கூடுதலாக, இன்று நாளொன்றிற்கு 3,50,000 குப்பிகள் தயாரிக்கப்படுவதாக அவர் தெரிவித்தார்.
ரெம்டெசிவிர் மருந்தைத் தயாரிக்கும் ஆலைகளின் எண்ணிக்கையையும் ஒரே மாதத்தில் 20லிருந்து 60-ஆக அரசு உயர்த்தியிருக்கிறது என்று அவர் மேலும் கூறினார். தேவைக்கும் அதிகமான மருந்துகள் தற்போது விநியோகம் செய்யப்படுவதால், ரெம்டெசிவிர் மருந்து, நாட்டில் போதிய அளவில் இருப்பதாக அவர் குறிப்பிட்டார்.
மாநிலங்களுக்கான ரெம்டெசிவர் மருந்தின் மத்திய ஒதுக்கீட்டை நிறுத்த அரசு முடிவு செய்திருப்பதாக திரு மாண்டவியா கூறினார். நாட்டில் ரெம்டெசிவர் மருந்தின் இருப்பைத் தொடர்ந்து கண்காணிக்குமாறு தேசிய மருந்து விலை நிர்ணய முகமை மற்றும் மத்திய மருந்துகள் தரகட்டுப்பாட்டு ஆணையத்திற்கு அமைச்சர் உத்தரவிட்டுள்ளார்.
அவசரத் தேவைகளை எதிர்கொள்ளும் உத்தியாக 50 லட்சம் குப்பிகளை கொள்முதல் செய்யவும் இந்திய அரசு திட்டமிட்டுள்ளதாக அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1722633
-----
(
அறிவியல் மற்றும் தொழில்நுட்பத்துறை
கோவிட் பரவலைத் தடுக்கும் நச்சுக்கொல்லி பூச்சு
கோவிட்-19 தொற்று பரவுவதைத் தடுக்கும் நச்சுக்கொல்லி பூச்சு பற்றிய ஆராய்ச்சியை பரீதாபாத்தைச் சேர்ந்த மண்டல உயிரிதொழில்நுட்ப மையத்தின் டாக்டர் .அவினாஷ் பஜாஜ் தலைமையிலான ஆராய்ச்சியாளர்கள் குழு மேற்கொண்டுள்ளது.
உருமாற்ற சுகாதார அறிவியல் மற்றும் தொழில்நுட்ப நிறுவனத்தின் டாக்டர். மிலன் சுர்ஜித், ஐஐடி தில்லியின் ஜவுளி தொழில்நுட்பத் துறையின் டாக்டர். சாம்ராட் முகோபாத்யாயா ஆகியோருடன் சேர்ந்து இந்த ஆராய்ச்சி நடத்தப்பட்டு வருகிறது. மண்டல உயிரி தொழில்நுட்ப மையம், மத்திய அரசு உயிரி தொழில்நுட்பத் துறையால், யுனெஸ்கோவின் ஆதரவுடன் உருவாக்கப்பட்ட நிறுவனமாகும்.
டாக்டர். பஜாஜின் குழு, நுண்ணுயிரிகளின் சவ்வுகளைத் தெரிவு செய்து தாக்கும் நுண்ணுயிர்க்கொல்லி மூலக்கூறுகளைக் கண்டறிவதில் நிபுணத்துவம் பெற்றதாகும். கோவிட்-19 வைரசின் தெரிவு செய்த துகள்களின் சவ்வுகளைத் தாக்கும் மூலக்கூறுகளை உருவாக்குவதில் இந்தக்குழு தனது நிபுணத்துவத்தை வழங்கும். இந்த மூலக்கூறுகள் , கண்ணாடி, பிளாஸ்டிக், பருத்தி, நைலான், பாலியெஸ்டர் போன்ற துணிகள் போன்ற பல்வேறு மேல் பரப்புகளில் தங்கியிருக்கும் தொற்றுகளைக் கண்டறிந்து, அவற்றை ஆற்றலுடன் தடுக்கும் நச்சுக்கொல்லி பூச்சை வழங்கப் பயன்படும்.
------------
(Visitor Counter : 161
மின்னணு மற்றும் தகவல் தொழில்நுட்பம்
விடுதலையின் டிஜிட்டல் பெருவிழா: இந்தியாவில் மொழி, எழுத்தறிவு எல்லைகளை தாண்டி தீர்வு அளிப்பதில் செயற்கை நுண்ணறிவு உருவெடுத்து வருகிறது
விடுதலையின் டிஜிட்டல் பெருவிழா வாரம் நவம்பர் 29-ந் தேதி தொடங்கி டிசம்பர் 5-ந் தேதி வரை நடைபெறுவதையொட்டி. 2-வது நாளான நவம்பர் 30-ந் தேதி, செயற்கை நுண்ணறிவு, பிளாக்செயின், ட்ரோன், புவிவெளி போன்ற உருவெடுத்து வரும் தொழில்நுட்பங்களை பயன்படுத்துவது குறித்த விவாதங்கள் நடைபெற்றன. தற்சார்பு இந்தியா, டிஜிட்டல் இந்தியா போன்ற நமது மாண்புமிகு பிரதமரின் தொலைநோக்கிற்கு வடிவம் கொடுக்கும் வகையில், மக்களின் ஆற்றலை வெளிக்கொண்டு வரும் தொழில்நுட்பத்தின் சக்தியை பயன்படுத்த இது வகை செய்கிறது.
தேசிய மின்னணு நிர்வாக பிரிவின் தலைவர் மற்றும் தலைமை செயல் அதிகாரி திரு.அபிஷேக் சிங், டிஜிட்டல் மாற்றத்தில், உருவெடுத்து வரும் தொழில்நுட்பங்களின் பங்கு மிகவும் முக்கியமானவை என்று கூறினார். அரசு, தொழில் நிறுவனங்கள் மற்றும் கல்வித்துறை மேற்கொண்டு வரும் பல்வேறு தொழில்நுட்ப நடவடிக்கைகளை அவர் விளக்கினார்.
தேசிய தகவலியல் மையத்தின் தலைமை இயக்குனர் டாக்டர் நீட்டா வர்மா, செயற்கை நுண்ணறிவின் ஆற்றல் மற்றும் முக்கியத்துவம் குறித்து விளக்கினார். மொழி, எழுத்தறிவு ஆகிய எல்லைகளைத் தாண்டி உண்மையான சமூக அதிகார மயமாக்கலை அது கொண்டு வரலாம் என அவர் தெரிவித்தார். இந்தியாவில் சுமார் 20 முதல் 30 கோடி மக்கள், ஸ்மார்ட்போன்கள் இல்லாததுடன், தொழில்நுட்பத்தை பயன்படுத்தும் எழுத்தறிவு மற்றும் மொழி அறிவை பெற்றிருக்கவில்லை என்று கூறிய அவர், கொவிட்-19 பெருந்தொற்று காலத்தில் இத்தகைய தொழில்நுட்பங்கள் பயன்படுத்தப்பட்டதாக தெரிவித்தார்.
உத்தரகாண்ட் மாநில ஐ.ஜி திரு. அமித் சின்ஹா, ட்ரோன் பயன்பாட்டைப் பற்றி விளக்கினார். கான்பூர் ஐஐடி கணினி அறிவியல் துறை பேராசிரியர் மணிந்திர அகர்வால், பிளாக்செயின் தொழில்நுட்பம் கிரிப்டோ கரன்சிக்கு மட்டும் பயன்படுத்தப்படுவதாக பொதுவாக நிலவும் கருத்தை மறுத்தார். நில உரிமை மற்றும் டிஜிட்டல் நில ஆவணங்களை பராமரிக்க இதை பயன்படுத்தலாம் என்று அவர் கூறினார்.
வத்வானி ஏஐ தீர்வு மற்றும் நடவடிக்கை பிரிவு தலைவர் திரு.சேகர் சிவசுப்பிரமணியன், செயற்கை நுண்ணறிவு அடிப்படையிலான தீர்வுகளை உருவாக்க பன்முக அணுகுமுறை தேவை என குறிப்பிட்டார்.